ഒന്പത് എസ്പിമാര്ക്ക് ഐപിഎസ് തിരുവനന്തപുരം: സംസ്ഥാനത്തെ ഒന്പത് പോലീസ് സൂപ്രണ്ടുമാര്ക്ക് കേന്ദ്ര ആഭ്യന്തര മന്ത്രാലയം ഐപിഎസ് അനുവദിച്ചു. എസ്പിമാരായ എ.ആര്.പ്രേംകുമാര്, ഡി. മോഹനന്, അമോസ് മാമ്മന്, എ.പി. ഷൗക്കത്തലി, കെ.വി. സന്തോഷ്, വി.യു. കുര്യാക്കോസ്, എസ്. ശശിധരന്, പി.എന്. രമേശ് കുമാര്, എം.എല്. സുനില് എന്നിവര്ക്കാണ് ഐപിഎസ് ലഭിച്ചത്.കെ. ജയകുമാര്, ടി. രാമചന്ദ്രന് എന്നിവര് സെലക്ട് ലിസ്റ്റില് ഉള്പ്പെട്ടെങ്കിലും അന്തിമപട്ടികയില് ഒഴിവാക്കപ്പെട്ടു. ഇതില് ജയകുമാറിന് സംസ്ഥാനം ഇന്റഗ്രിറ്റി സര്ട്ടിഫിക്കറ്റ് നല്കിയിട്ടില്ല. ഐപിഎസ് ലഭിച്ചവരില് എ.ആര്.പ്രേംകുമാര്, ഡി. മോഹനന്, അമോസ് മാമ്മന് എന്നിവര് വിരമിച്ചവരാണ്. ഐപിഎസ് ലഭിച്ചതോടെ ഇവര്ക്ക് 60 വയസുവരെ സര്വീസില് തുടരാം. പ്രേംകുമാറിന് അടുത്ത ജൂണ് വരെയും മോഹനന് അടുത്ത മേയ് വരെയുമേ സര്വീസുള്ളൂ. 2018 മുതല് മൂന്നു വര്ഷത്തേക്ക് 33 ഒഴിവുകളുണ്ടായിരുന്നെങ്കിലും 2018ലെ ഒഴിവുകളിലേക്കുള്ള പട്ടിക മാത്രമാണ് യുപിഎസ്സി പരിഗണിച്ചത്. ടി.പി. ചന്ദ്രശേഖരന് വധക്കേസ് അന്വേഷിച്ച ഉദ്യോഗസ്ഥരില് രണ്ടു പേര്ക്ക് കേന്ദ്രം ഐപിഎസ് നല്കി. എ.പി. ഷൗക്കത്തലിയും കെ.വി. സന്തോഷുമാണിവര്. ഇതില് ഷൗക്കത്തലി നിലവില് എന്ഐഎയില് ഡപ്യൂട്ടേഷനിലും സന്തോഷ് സംസ്ഥാന ക്രൈംബ്രാഞ്ചിലുമാണ്.